钦定古今图书集成/明伦汇编/官常典/第733卷 > 汪伯正
## 钦定古今图书集成/明伦汇编/官常典/第733卷 > 汪伯正

按《乐平县志》：“伯正，字以德，少通《春秋》大义，尚气节。至
正戊子冬，贼方国珍倡乱，聚众海上。伯正谒辕门，备
陈御贼方略：一曰严行伍以制胜，二曰舒徭役以复
逃逋，三曰募勇敢以益兵势，四曰严海道以杜奸细。
皆见采纳。充军前参谋军事，摄督海上左翼部伍，与
贼对垒，擐甲挽弓，鼓噪翼进，大小七战。国珍北退守”
海岛，或劝拥《艨艟》大船跻其后，伯正曰：“《兵法》不云，‘穷寇勿追乎’？”乃振旅而归。录功，授婺源州判官，敕阶承
信校尉。壬辰，徐寿辉遣伪将项普寿陷饶信、新安，诏
伯正拒之。五月，红巾周伯颜来陷饶、徽，伯正引兵自
五岭与平章三旦八、平南兵合兵剿之。平南兵多北
人，不便高险，为红巾所邀，三旦八仅以身免。贼乘胜
长驱入州，伯正力战死之。麾下李胜儿收骸骨葬于
乌石山。